Fil-jiem li ġejjin il-Kummissjoni Ewropea se tgħid lill-Gvern kemm se tkun tista' tagħti għajnuna lill-Air Malta, qal il-Ministru tal-Finanzi Clyde Caruana. F'kummenti lill-ġurnalisti, il-Ministru Caruana qal li fil-jiem li ġejjin il-Kummissjoni Ewropea se tkun qed tagħmel laqgħat mal-uffiċjali tal-Ministeru tal-Finanzi u l-maniġment tal-Air Malta. Huwa qal li f'dawn il-laqgħat se jgħidulhom iċ-ċifra finali. Ftit taż-żmien ilu tħabbar li l-Air Malta se tkun qed tnaqqas il-ħaddiema bin-nofs bħala parti mill-pjan ta' ristrutturar biex jonqsu l-ispejjeż tal-kumpanija. Il-ħaddiema tal-Air Malta se jitnaqqsu bin-nofs Dwar titjiriet tal-Air Malta għal destinazzjonijiet barra mill-Ewropa, bħall-Afrika ta' Fuq, Caruana qal "irridu nassiguraw li d-destinazzjoni li ttir lejha tkun profittabbli." Huwa qal li fil-preżent l-Air Malta qed tagħmel telf fuq id-destinazzjonijiet kollha. Huwa qal li l-oġġettiv tal-kumpanija għandu jkun li tagħmel il-profitt lejn kull destinazzjoni u qal li mhux ċert dwar titjiriet li jmorru lil hinn mill-Ewropa peress li qegħda tagħmel telf fid-destinazzjonijet oħrajn. Caruana semma li destinazzjoni li jmorru ħafna nies bħal Frankfurt qed tagħmel telf meta għandha tagħmel qliegħ. Huwa qal li ż-żiedet tar-rotot ġodda rriżultaw f'telf kbir għall-Air Malta. Il-UHM kienu qalu li hu importanti mmens li l-ħaddiema tal-Air Malta li se jitwaqqfu minn mal-linja tal-ajru nibgħatuhom f'post li hu sostenibbli. Huma saħqu li l-agħar ħaġa li tista' tiġri hi li dawn il-ħaddiema jintbgħatu f'post mhux sigur u "jerġgħu jgħaddu għat-tieni darba minn trawma oħra bħal din." "Agħtu l-ħaddiema tal-Air Malta post tax-xogħol sostenibbli" – UĦM Mistoqsi dwar dan, Caruana qal li l-gvern qed jikkunsidra s-suġġeriment li l-impjegati tal-Air Malta jerġgħu jiġu allokati fis-settur privat filwaqt li serraħ ras il-ħaddiema li jkun x'ikun ir-riżultat tan-negozjar mal-unjins "is-sens komun jipprevali". Filmat: Viktoria Nikolla Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61efa2935cf93_rand.td-a-rec-img{text-align:left}.td_uid_3_61efa2935cf93_rand.td-a-rec-img img{margin:0 auto 0 0}